Diari Oficial de la Generalitat Valenciana


Sumari del DOGV 9366, del 21-06-2022 (2022/5180)

Informació pública de la suspensió de llicències de parcel·lació de terrenys, edificació i demolició en l'àmbit del Pla especial de reordenació de l'entorn de la plaça de bous.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9366

Data del DOGV
:   21-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/5180


Data del document
:   01-06-2022

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Informació pública de la suspensió de llicències de parcel·lació de terrenys, edificació i demolició en l'àmbit del Pla especial de reordenació de l'entorn de la plaça de bous. [2022/5180]  
El Ple de l'Ajuntament, en la sessió ordinària celebrada el dia 26 de maig de 2022, ha adoptat l'acord de suspensió de llicències de parcel·lació de terrenys, edificació i demolició en l'àmbit del Pla especial de reordenació de l'entorn de la plaça de bous, i ha resolt:  
  
Primer. Suspendre la tramitació i l'atorgament de les llicències de parcel·lació de terrenys, demolició i edificació, a fi d'escometre l'ordenació completa de tots els terrenys compresos en l'OI/4 mitjançant l'estudi i posterior redacció del Pla especial, per considerar que les determinacions normatives actuals poden resultar incompatibles amb la nova ordenació que es pretén.  
  
Segon. L'àmbit de la suspensió és el que figura representat gràficament en l'informe de l'arquitecta directora de l'Oficina del Pla General, que s'annexa a aquesta proposta, i en què figura la delimitació concreta de l'àmbit que queda afectat.  
Respecte de l'abast de la suspensió, la suspensió de llicències de parcel·lació i de demolició ho seran en tot cas, i respecte de les llicències d'edificació la suspensió està referida a les obres d'edificació de nova construcció, així com les obres d'ampliació en altura d'edificis i instal·lacions existents.  
Així mateix, queda en suspens l'atorgament de cèdules de garantia urbanística, tal com estipula l'article 246.3 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
Tercer. La suspensió no afecta les ordres d'execució que emanen de l'Ajuntament dirigides a la conservació i manteniment de les condicions d'estabilitat i seguretat dels edificis, de conformitat amb el que es disposa en l'art. 189 del TRLOTUP.  
La suspensió de llicències implicarà, també, la dels acords aprovatoris de programes d'actuació en la zona afectada.  
  
Quart. La suspensió tindrà una duració màxima de dos anys i la seua eficàcia requereix la publicació en el Diari Oficial de la Generalitat Valenciana, indicant l'àmbit i el tipus de llicències afectades.  
  
Cinqué. Publicar la present resolució, mitjançant la inserció d'edictes, en la pàgina web de l'Ajuntament i en el Diari Oficial de la Generalitat Valenciana. Totes dues insercions s'acompanyaran d'un plànol en el qual es representen gràficament les àrees afectades per la suspensió de llicències.  
  
Contra l'acord de suspensió de l'atorgament de llicències urbanístiques es podrà interposar, potestativament, un recurs de reposició en el termini d'un mes davant el mateix òrgan que el va dictar, o impugnar-se directament davant la jurisdicció contenciosa administrativa en el termini de dos mesos, a partir de la publicació de l'acord, i es fa constar que una vegada interposat el recurs de reposició no es podrà formular recurs contenciós administratiu fins que aquell siga resolt expressament o s'haja produït la seua desestimació presumpta.  
  
Alacant, 1 de juny de 2022.- El sotssecretari: Germán Pascual Ruiz Valdepeñas.  
  
  
ANNEX  
  
Es representen gràficament en taronja sobre el plànol d'ordenació del pla especial de reordenació de l'entorn de la plaça de bous vigent els àmbits sobre els quals es pretén la suspensió de llicències per considerar que les determinacions normatives actuals poden resultar incompatibles amb la nova ordenació que es pretén.